আফগান আরব
আফগান আরব বা আরব আফগান হলেন আরব এবং অন্যান্য মুসলিম ইসলামপন্থী মুজাহিদীন, যাঁরা সোভিয়েত-আফগান যুদ্ধের সময় অথবা পরবর্তী সময় আফগানিস্তানে সহকর্মী মুসলমানদের সোভিয়েত এবং সোভিয়েতপন্থী আফগান সরকারের সাথে লড়াইয়ে সাহায্য করতে এসেছিলেন। এই স্বেচ্ছাসেবকদের আনুমানিক সংখ্যা ৮,০০০ থেকে ৩৫,০০০ বলে তখন অনুমান করা হয়েছিল। সৌদি আরবের প্রয়াত সাংবাদিক, যিনি আফগানিস্তান জিহাদ কভার করার জন্য একটি বড় আরবি মিডিয়া সংস্থার ১ম আরব সাংবাদিক, জামাল খাসোগি তাদের সংখ্যা প্রায় ১০,০০০ হবে বলে অনুমান করেছেন। মুসলিম ও আরব বিশ্বে তারা সোভিয়েত ইউনিয়নের পরাজয়ের নিজেদের অবদানের জন্য বীরত্বের মর্যাদা অর্জন করেছিলেন এবং দেশে ফিরে তাদের নিজেদের ও অন্যান্য সরকারের বিরুদ্ধে জিহাদ চালানোর যথেষ্ট তাৎপর্য বহন করেছিলেন ছিল। তাদের নাম আফগান সত্ত্বেও কেউই আফগানিস্তানের অধিবাসী ছিলেন না; বরং অনেকে আরবও ছিলেন না; তবে তুর্কি বা মালয় ছিলেন। পশ্চিমে তর্কযোগ্যভাবে তাদের পদমর্যাদায় সবচেয়ে বিখ্যাত ব্যক্তিত্ব ছিলেন ওসামা বিন লাদেন ।